open-index/open-wikipedia-markdown huggingface dataset:
Оменья

**Оменья**,  *Omegna* — комунита в провинции *Вербано-Кузьо-Оссола* в регионѣ *[[Пьемонт]]* на сѣверѣ Италии з обывательством  (зачатком рока 2020).

## Полога
Комуна Оменья лежить на сѣверном конци озера Орта, оддалена около  на сѣверовыход од Турина и около  на югозапад од Вербаньѣ, административного центра провинции.

## Инфраштруктура и транспорт
В комунитѣ Оменья на линии Домодоссола–Новара суть двѣ желѣзничны штации:
* штация *Omegna*, положена в центрѣ города;
* штация *Crusinallo*, положена в селѣ той истой назвы.
Ту ходять регионалны потягы од компании *Trenitalia* подля контракта, подписаного з регионом Пьемонт.
В городѣ ходять автобусы. Навигация по озеру Орта отворена од марца по октобер.
На територии Оменьи фунгують два лыжарскы вытягы про горске лыжованя.

## Традиции и фолклор
На послѣдны двѣ недѣлѣ августа припадать людовый фолклорный фестивал ай зо заграничныма участниками, котрый засвяченый покровителям города, Святому Амброзию и Святому Виту.  

## Вызнамны родаци
* Джанни Родари (1920–1980), дѣточый писатель, лавреат престижной награды Андерсена, 1970.

## Референции
(2703) Родари

**(2703) Родари** (дочасны назвы 1979 FT2, 1976 MN, 1979 GU) —  планетка главного паса астероидох, объявлена 29. марца 1979 в Крымской астрофизичной обсерватории (академичне мѣстечко Научный, Бахчисарай) астрономом Николайом Степановичом Черных. Названа на честь Джанни Родари (1920–1980), италиянского дѣточого писателя, приповѣдкаря и новинаря.

Планетка *(2703) Родари* з периодом властной ротации 5,5 годин ся обертать довкола Сонця з периодом  на середньом одстояню .

## Жерела и одказы
*  
*  

## Референции

Катеґорія:Астрономія
Родари
Астрономична единка

**Астрономична единка** довжкы — мѣра одстояня до козмичных объектох, ровна великой полуоси орбиты Землѣ, котра ся в астрономии поважуе за середне одстояня Землѣ од Сонця.

28. Генерална громада Меджинародной астрономичной унии (IAU) в Пекинѣ в септембрѣ 2012 прияла рѣшѣня привязати астрономичну единку ку Меджинародной системе единок SI. Одтогды астрономична единка ся поважуе ровной в точности 149 597 870 700 метрам. Окрем того, IAU прияла рѣшѣня штандартизовати меджинародне означованя астрономичной единкы: **au**.

## Жерела и одказы
* **Псковский Ю. П.**: Астрономическая единица // Физика космоса: Маленькая энциклопедия / Редкол.: Р. А. Сюняев (Гл. ред.) и др. — 2-е изд. — М. : Советская энциклопедия, 1986. — С. 126—128. http://www.astronet.ru/db/msg/1186378 
*   

## Референции

Катеґорія:Небесна механика
Пьемонт

**Пьемо́нт**,  *Piemonte* — другый найвекшый плохов регион Италии з обывательством над , положеный на сѣверозападѣ державы. Административный ай историчный центер — Турин.

## Полога
На сѣверѣ Пьемонт межуе зоз Швайцом и италиянскым регионом Валле д'Аоста, на востоку — з регионами Ломбардия и Емилия-Романья, на западѣ — з Франциев, а на югу — з регионом Лигурия. З юга, запада и сѣвера регион лемованый горами; одты походить его назва, котра означать «подошва гор».  

## Провинции

## История

Интерес о Пьемонт мав уже Старовѣкый Рим, понеже ту суть доступны горскы переходы. По падѣ Рима ту пановали Лонгобарды и Франци, а од XV. стороча Пьемонт переходить на цѣлы стороча под владу Савойского дома, чий гералдичный знак, бѣлый крест на червеном поли, и доднесь зоставать в гербѣ и заставѣ региона. В роках 1848, 1859 и 1866 Пьемонт грав ведучу роль в зъедночѣню Италии (Risorgimento).
 
## Економика
Гидроресурсы гор, обступаючых Пьемонт мають животно важну роль в продукции електроенергии в регионѣ и в цѣлой сѣверной Италии на потребы промысла, транспорта и домашне хоснованя. Лѣсы дают дерево, а алпскы и субалпскы паствиска — пашу про статок, творячи основу успѣшного молочарства. В низинах продукують пшеницю и рижу, овоча и зеленину, молоко и сыр. Пьемонт познатый продуцент дакоторых славных значок италиянскых вин высшой якости.

Пьемонт — економично найрозвитѣйшый регион Италии: автопромысел (FIAT), хемичный, потравиновый, текстилный промысел. 

## Чужоземны и домашны етничны меншины
В регионѣ легитимно бывать около  чужоземцьох, што чинить 10% обывательства. В значной мѣрѣ то звязане з ростом интернационализации економикы и ростучым числом чужоземных штудентох.

Подля закона з дня 9. апрѣля 1990 суть урядно вызнаны 5 регионалны историчны языкы Пьемонта: пьемонтскый (западный и выходный варианты), окситанскый, франко-провансалскый, французскый и валзеро. Окситаны, Франко-провансалцѣ, Французы и Валзеры вызнаны языковыма меншинами и охранены законом штата . Пьемонтцѣ суть спод такой охраны вылучены. Многы лингвисты поважують таке рѣшѣня за политико-административну манипулацию.

## Жерела и одказы
* **Асейнов Р. М.** ПЬЕМОНТ // Большая российская энциклопедия. Том 28. Москва, 2015, стр. 73–74. Верзия: 2016. Одчитане: 2020-10-21https://old.bigenc.ru/world_history/text/3486356
* 
* Dato Istat - Popolazione residente al 30 aprile 2020 
* 
* 

## Референции
Теофіль Качмарчык

**Теофіль Качмарчык** (24 жолтня 1843, Чорне — 16 лютого 1922, Білцарева) был польським парохом Білцаревы (1879-1922) і нацийональным активістом русофільской орієнтациі. Його сын Ярослав Качмарчык был премєр-міністром Руской Народной Республикы Лемків.

Был рукоположений на священника в 1873 і розпочал душпастырску працу асистуючы в парохіі Злоцкє. В роках 1875-79 адмініструвал парохію Рыхвалд, а од 1879-го звязаний был з Білцаревом, початково як єй адміністратор (до 1886), а пізнійше до смерти парох. Был тіж членом сандецкой повітовой рады, спілосновательом Руской Бурсы в Новым Санчі (1898) і кредитовой асоцияциі *Надія* в Креници. Публикувал статі на лемківскы темы в галицкій русофільскій ґазеті Червоная Русь.

Теофіль Качмарчык разом з інчыма русофілами был підозреным о спілпрацу з росийскыма войсками, котры на початку Першой Світовой Войны вкрочыли до Галичыны. 10 вересня 1914 рока был арештуваний в Білцаревій, 23 вересня вывезений з Ґрибова, і по трьох днях довезений до Нового Санча. Разом зо сыном Любомиром і свящ. Василийом Курилло был заведений до суду. Свящ. Теофілю Качмарчыкови зашмарено, што в часі мобілізациі подавал через телефон знакы перелітуючым над Білцаревом росийскым аероплянам; публичні в церкви принимал од селян присягу, што не будут стріляти до Росиян; писал листы до [В.&nbsp;А.&nbsp;Бобринского&nbsp;<sup>[рос.]</sup>](https://rue.wikipedia.org/wiki/:ru:%D0%91%D0%BE%D0%B1%D1%80%D0%B8%D0%BD%D1%81%D0%BA%D0%B8%D0%B9%2C_%D0%92%D0%BB%D0%B0%D0%B4%D0%B8%D0%BC%D0%B8%D1%80_%D0%90%D0%BB%D0%B5%D0%BA%D1%81%D0%B5%D0%B5%D0%B2%D0%B8%D1%87_%28%D0%BF%D0%BE%D0%BB%D0%B8%D1%82%D0%B8%D0%BA%29) в Петербурґу і брал участ в таємных русофільскых стрічах в Мушыні. Вєдно з двома сынами был поневолений в концентрацийным лаґрі в Талергофі. В квітні 1915 были вывезены на конфінацию до Фельдбах. До Білцаревы вернул в 1917 році.

Вернувшы домів, Качмарчык ся неуспішні борол за маєток Руской Бурсы в Санчі. Вмер 16 лютого 1922 в Білцаревій і там єст похований. Мал штырьох сынів: Ярослава, Любоміря, Владиміря і Теофіля, як тіж штырі дівкы. Потомкы Качмарчыка мешкают в Кракові.

## Одказы
* 
* 

## Референції


Катеґорія:Русиньскы церьковны дїятелї
Катеґорія:Русиньскы народны дїятелї
Регионы Италии

**Регионы Италии** — высшый уровень административного дѣлѣня Итальянской Републикы Подля конштитуции, Италия роздѣлена на 20 регионы,  *regioni*, меджи котрыма пять, де компактно жиють етничны и языковы меншины, мають автономный статус (указаны червенов).

## Список регионох Италии
В скобках указаны додаточны (крем итальянского) официалны регионалны языкы.
# Абруцци
# Валле-д’Аоста (французскый язык)
# Апулия
# Базиликата
# Калабрия
# Кампания
# Емилия-Романья
# Фриули — Венеция-Джулия (фриулскый, нѣмецкый, словенскый и венетскый языкы)
# Лацио
# Лигурия
# Ломбардия
# Марке
# Молизе
# Пьемонт (окситанскый, франко-провансалскый, французскый и валзеро)
# Сардиния (сардинскый язык)
# Сицилия (сицилийскый язык)
# Трентино-Альто-Адидже (нѣмецкый, ладинскый языкы)
# Тоскана
# Умбрия
# Венеция
Номеры в списку одповѣдають номерам на мапѣ.

## Роздѣлѣня влады
Од року 2001 конштитуция Италии уложила федеративный тип роздѣлѣня компетенций меджи центром и регионами, выдѣлены сферы выключных компетенций центра, сферы конкуруючых компетенций центра и регионох, а позосталы вопросы суть цѣлком в компетенции регионох.

## Жерела и одказы
* **Галкина Т. А., Васильева Т. А. и др.**: Италия // Большая российская энциклопедия. Том 12. Москва, 2008, стр. 150 Верзия: 2016. Одчитане: 2020-10-22https://old.bigenc.ru/geography/text/2026445
* **Комков А. М.** (ред.): Словарь географических названий зарубежных стран — М.: Недра, 1986. — 459 с. 

## Референции
Жупа Шаріш

**Шарішска жупа** (лат. *comitatus Sarossiensis*, мад. *Sáros vármegye*, слов. *Šarišská župa*) была єднов з жуп (адміністратівных єдиніць) Угорьского кралёвства. Гранічіла з австрійсков коруннов землёв Галичінов і угорьскыма жупами Спіш, Абов і Земплін. У сучасности ся находить на северо-выходї Словакії.

## Демоґрафія

Подля списованя 1910. року жупа мала 161 989 жытелїв, котры ся приголосили ку такым материньскым языкам: 
* словацькый: 101 855 (58.3%)
* русиньскый: 38 500 (22.0%)
* мадярьскый: 18 088 (10.4%)
* нїмецькый: 9 447 (5.4%)
* румуньскый: 321 (0.2%)
* хорватьскый: 15 (0.0%)
* серьбскый: 2 (0.0%)
* іншы: 6,392 (3.7%)
і такым конфесіям:
* римокатолици: 94 223 (54.0%)
* ґрекокатолици: 52 938 (30.3%)
* лутеране: 14 224 (8.1%)
* юдеї: 12 323 (7.1%)
* калвиністы: 838 (0.5%)
* православны: 61 (0.0%)
* унітарісты: 12 (0.0%)
* іншы: 1 (0.0%)

## Окресы

В роцї 1910. ся Шарішска жупа дїлила на такы окресы (мад. *járás*):

і такы міста з маґістратами (*rendezett tanácsú város*):

Катеґорія:Жупы Мадярского кральовства
Тундра

**Тундра** (арктична) — безлісна природна зона межи тайґов и арктичными пустынями из вічно замерзнутов земльов (тзв. пермафрост). Термін ся даколи хоснує ай на аналоґічні природні зоны Антарктикы (антарктична тундра) авадь на безлісну верьховину над ліснов межов (алпійська тундра). Тундрова земля богата на азот и фосфор. Термін *тундра* ся взяв из російського языка, котрый го позычив из саамськых языкув (напр. из кільдінського саамського *тӯндар* «высочина», «безлісна верьховина»).

Катеґорія:Географична терминология
Карачин

**Карачин**,  *Karácsfalva*,  *Karačiny* — село в бывшом Виноградовском районѣ (од року 2020 — в Береговском) Закарпатской области Украины, административно однесене ку Перекрестовской сельской радѣ.

## Администатива
;Перехрестівська сільська рада  
:90320, Закарпатська обл., Виноградівський р-н, с. Перехрестя, вул. Кошута, 5  
:Тел. (03143)2-68-64
:Ел. пошта	perechrestya.sr@ukr.net

Од року 2020 входить до Вилокской громады.

## Полога
Од бывшого районного центра Виноградово лежить о  на запад-югозапад. Од желѣзницѣ (штация Вилок) оддалене о .

## История
Село упоминать ся од року 1260. Назва, найправдоподобнѣйше звязана з Роздвом. 

В року 1910 в селѣ были 506 обывателѣ, з того 503 Мадяре, з них 18 грекокатолици, 455 реформаты, 25 израелиты.

В року 1930 зоз 447 обывателей были: 305 Мадяре, 115 Русины, 27 — чужоземцѣ. Село мало грекокатолицку муровану церкву  з громадов числом 410 вѣрникох и русинску 2-класну школу.

В року 2001 подля списованя в селѣ жило 400 особ, з котрых 336 Мадяре. В року 2003 отворив ся Грекокатолицкый лицей имени Александра Стойкы з мадярскым языком выукы.

## Вызнамны родаци
* Иван Зейкан (1610–1739), воспитатель российского царя Петра II., котрый в року 1727 вернув ся домов.
* Александер Стойка (1890–1943), Епископ Мукачовскый (од 3. мая 1932 по 31. мая 1943), русинскый сполоченскый дѣятель.

## Жерела и одказы
* **Достал, Ярослав**. Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014.  
* **Ермолов А. С.** Народная сельскохозяйственная мудрость в пословицах, поговорках и приметах. — СПб.: Типография А.С.Суворина, 1901. — Т. 1. Всенародный меяцеслов. — 691 с
* **Тронько П.** и др. (ред.) Історія міст і сіл України. Том 7. Закарпатська область. К. 1969. 
* **A történelmi Magyarország** atlasza és adattára 1914   <small>''Доступно онлайн''</small> 
* '''Карачин: облікова картка''' на сайті ВРУ 
* 

## Референции

Катеґорія:Населены пункты Украины
Катеґорія:Населены пункты Закарпатской области
Конґо (чеперушка)

**Конґо** може означовати єдну з двох сучасных держав у Середнїй Африцї, што гранічать з ріков Конґо:
* Демократічна републіка Конґо (Конґо-Кіншаса) є векша держава на юговыходї, головне місто Кіншаса, скорше знама як Заїр
* Републіка Конґо (Конґо-Браззавіль) є менша держава на северозападї, головне місто Браззавіль
Хоснує ся тыж на означіня такых понять:
* Кралёвство Конґо (1390-1914)
* Слободна держава Конґо (1885—1908)
* Републіка Конґо (Леополдвіль) ці Конґо-Леополдвіль (1960—1964)
* Людова републіка Конґо (1969-1992)
* язык конґо ґрупы банту
* народ конґо, котрый бісїдує в тім языку
Лѣтопис

**Лѣтопис** — в широкому вызнамѣ е всякый историко-литературный жанр, в якому повѣданя слѣдуе за роками. В узкому вызнамѣ лѣтописами называють лем рукописны тексты, створены в тому жанрѣ в середновѣку. Меджи нима, вшак, суть не лем тексты з точно датованыма за роками записами о подѣях, якы ставали ся, але и записы, умѣщены подля хронологичного шора без дѣлѣня по роках.

## Етимология
Назва походить од слов "въ лѣто", якыми в XI. – XVII. сторочах авторы лѣтописох зачинали опис подѣй дакотрого року, а за тыма словами наслѣдовало число рока ай хронографичны, часто календарны, записы. Историкы хоснують термин "лѣтопис", за правило, ку хроникам даякого регионалного характера, походжѣньом зо земель выходных славянох. В Западной Европѣ подобны историко-литературны записы называють анналами, од  *annales libri* – рочны книгы, и хрониками, од  *χρονικάς* – звязаный з часом.

## Лѣтописы, звязаны з Угорсков Русьов
Меджи найдавнѣйшыма лѣтописами, непрямо звязаныма з Угорсков Русьов, мож указати на Gesta Hungarorum, де суть записы о подѣях X. стороча и приходѣ Мадярох в Паннонию через Карпаты. Але вецеро историкох не поважують тоту хронику за сполягливе историчне жерело.

Напротив, цѣлком одповѣдать означѣню лѣтописа Гукливскый лѣтопис, запис подѣй з року 1660 до 1830-х, зробленый священиками в селѣ Гукливому на Угорской Руси.

## Жерела и одказы
* **Павленко Г. В.** Діячі історії, науки і культури Закарпаття. Малий енциклопедичний словник. Ужгород, 1999.  . Сс. 7-8. 
* **Поп И.** Энциклопедия Подкарпатской Руси. Ужгород: Изд-во В.Падяка, 2001. 431 с. . С. 77. 
* **Д-р Богдан Романенчук**. Азбуковник. Енциклопедія української літератури. Том 2. — Філядельфія: «Київ»-1973 — 536&nbsp;с.— Сс. 504-505
* **Франчук В.Ю.**: ЛІТОПИС, літописання, літописознавство // Енциклопедія історії України: Т. 6: Ла-Мі / Редкол.: В. А. Смолій (голова) та ін. НАН України. Інститут історії України. — К.:"Наукова думка", 2009. — 790 с.  Сс. 237–239. Одчитане: 2020-10-27 

## Референции
Новинка Недѣля (1935–1941)

**Недѣля** — тыждньова русинска политично-сполоченско-литературна новинка, котра выходила в Ужгородѣ в роках 1935–1941. Од року 1939, по роспадѣ Чехословакии и обновлѣню юрисдикции Мадярского кральовства, выходила под модификованыма назвами (*Нова недѣля*, *Карпатска недѣля*).

## Взник
Взник *Недѣлѣ* зыйшов ся в часѣ з поворотом Прагы од подпорованя русской и украинской емиграции в краю ку вызнаню русинского напряму як единственого прочехословацкого, что дав знати министер загранича Едвард Бенеш в часѣ своей навщѣвы Ужгорода в маю 1934.

## Характер новинкы
Позиция новинкы в том часѣ збѣгала ся з новов политиков чехословацкой влады в Подкарпатской Руси. Редакция выступала ай против украинского иредентизму, ай против российского панславизму:
 
Редакция и авторы новинкы достали од опонентох назывку *недѣляшѣ*. Новинка пропаговала такый погляд, же Русины уже суть окремов народностнов ентитов через «историко-правны и културны условия», а мають ся тым гордити.

## Новинка по роспадѣ Чехословакии
Коли в новембрѣ 1938 Перва вѣденьска арбитража передала южны округы Подкарпатской Руси, Берегово, Мукачово, Ужгород назад до Мадярского кральовства, *Недѣля* перестала выходити. Она ся обродила в януарѣ 1939 под назвов *Нова недѣля* як непартийный политико-литературный тыжденник. Редактором быв Александер Илницкый, але тыж практично редаговали новинку Тивадар Ортутай и Александер Немет. Одповѣдно новой политичной ситуации, новинка выступовала за автономию Русинох в мадярской державѣ и остро критизовала владу Карпатской Украины в Хустѣ аж до ей паду (15. марца 1939). Послѣдне число вышло 22.октобра 1939, а довъедна *Нова недѣля* мала 32 числа. Надале по рок 1941 выходила под назвов *Карпатска недѣля* як «орган мадярско-руського братерства».
 
## Жерела и одказы
* **Михайло Капраль, Іван Поп**: Недѣля // С. 535.
* **Иван Поп**: Недѣля (Ужгород, 1935–1939) //Поп, Иван. Энциклопедия Подкарпатской Руси. — Ужгород: Изд-во В.Падяка, 2001. — 431 с.   С. 273.

## Референции

Катеґорія:Русинскы новинкы
Вѣденьска арбитража

**Вѣденьскы арбитражы** — назва двох политичных рѣшѣнь, приятых во Вѣдню в роках 1938 и 1940, де арбитрами были дипломаты Третього райха и фашистичной Италии, котрыма ся мали мирно задоволити жаданя Мадярского кральовства о навернѣня утраченых мадярскых етничных територий подля Трианона (1920). 
* Перва вѣденьска арбитража (1938), в котрой Мадярщина зыскала словацкы и русинскы територии
* Друга вѣденьска арбитража (1940), в котрой Мадярщина зыскала територии румынскы
Катеґорія:Мировы договоры
Друга вѣденьска арбитража

**Друга вѣденьска арбитража** — меджинародный договор, подписаный во Вѣдню 30. августа 1940, котрый рѣшав румынско-мадярскы териториалны споры, при участи в роли арбитрох Германии тай Италии. Было то закончѣня ревизии Трианонского мирного договора з рока 1920.

;Предистория:В року 1938 подля Первой вѣденьской арбитражи Мадярщина вернула собѣ часть територий Чехословакии, де значну часть обывательства чинили етничны Мадяре. Але еще векше их число зоставало в Ардялѣ, котрый в Трианонѣ быв одданый Румынии. В юну 1940 положѣня Румынии ослабло: Франция, ей главный споенець зостала завоевана гитлеровсков Германиев; Италия, котра хотѣла од Румынии териториалны уступкы на хосен Болгарии, вступила до войны на сторонѣ Гитлера; а СССР, перед тым обсадившый Галич, ултимативно зажадав од Румынии Бесарабию и Сѣверну Буковину, и румынска влада мусѣла ся уступити. Мадярска влада тото прияла як сигнал слабости Румынии и зажадала назад Ардял. 

;Арбитража: Обѣ стороны гледали помочь в Берлинѣ и Римѣ, зачали двосторонны переговоры, а по их скрахованю  пристали на арбитражу, котра ся одбыла во Вѣдню 30. августа 1940, а ей участниками были:
:* Германия&nbsp;—&nbsp;министер загранича Йоахим фон Риббентроп
:* Италия&nbsp;—&nbsp;министер загранича Галеаццо Чиано
:* Мадярщина&nbsp;—&nbsp;министер загранича Иштван Чаки
:* Румыния&nbsp;—&nbsp;министер загранича Михаил Манойлеску
:Подля рѣшѣня другой вѣденьской арбитражи од Румынии ку Мадярщинѣ одышла територия сѣверного Ардяла (исторична область на сѣверѣ Румынии) плохов  з обывательством  особ, з котрых около 50% были етничны Мадяре.

;Анулованя:По Другой свѣтовой войнѣ 10. фебруара 1947 мирным договором держав антигитлеровской коалиции з Мадярщинов рѣшѣня обох вѣденьскых арбитраж были анулованы.

## См. тыж
* Перва вѣденьска арбитража

## Жерела и одказы
* **Віднянський С. В.**: Віденьскі арбітражі 1938 і 1940 // Енциклопедія історії України : у 10 т. / редкол.: В. А. Смолій (голова) та ін.; Інститут історії України НАН України. — К.: Наук. думка, 2013. — Т. 1 — . С. 527. 
* **Медведева К. Т.** ВЕНСКИЕ АРБИТРАЖИ 1938, 1940 // Большая российская энциклопедия. Том 5. Москва, 2006, сс. 134–135 Верзия: 2016. Одчитане: 28.10.2020https://old.bigenc.ru/world_history/text/1907738

## Референции

Катеґорія:Мировы договоры
Катеґорія:История Румынии
Катеґорія:Історія Европы
Катеґорія:История Мадярщины
Иза

**Иза** — село в Хустском районѣ Закарпатской области Украины, центер сельской рады, котрой тыж подряджене село Карповтлаш.

## Административа
;Ізянська сільська рада
:90436, Закарпатська обл., Хустський р-н, 
:с. Іза, вул. Леніна, 97 
:тел. (03142) 	56-0-23

Од року 2020 входить до Хустской громады.

## Полога
Лежить меджи двома горскыма пасмами на лѣвом березѣ Рѣкы, правого притока Тисы, за  на сѣверовыход од районного центру Хуст.

## История
Територия села была заселена оддавна. Тому свѣдчать найдены ту два могилникы од І. – III. стороча. Найстарша документарна упоминка походить з року 1387, коли село было дароване землепану Драгомеру. В роках 1859–1885 в селѣ быв парохом Иоанн Раковскый (1815–1885), редактор русскоязычных выдань, котрый ширив серед селян любовь ку России, русскому языку и литературѣ, идею перехода з грекокатолицкой вѣры на православну, ай е ту в селѣ и погребеный. Село одзначало ся револучныма протестныма традициями и подтримков комунистох, так, в часѣ парламентскых выберанок в року 1925 комунисты достали 50% голосох.

В року 1910 зоз 2842 обывательох двѣ найвекшы групы чинили 2503 Русины и 252 Нѣмцѣ.

В року 1930 село мало 3198 обывательох, з них были: 2797 Русины, 376 Евреи, 19 Чехы и Словаци, 2 Мадяре, 1 Нѣмець, 3 чужинцѣ. Православна громада числила 2738 вѣрникох. В селѣ была русинска школа (6 клас) и чешска (2 класы), нотарскый уряд, жандарска станиця, ходив державный автобус.

24. октобра 1944 едноткы  стрѣлецкого полку Червеной армады заяли Изу, и одтогды зачинать ся украинска доба истории села. В року 1950 поставлена нова штокова школа, од року 1955 — середня. В року 1967 — фелчарьско-породницкый пункт, в року 1968 — комбинат служеб з торговым домом, каварньов, рештаврациев, фризерньов. В року 1968 селяне передплачовали 3400 екземплары новинок и часописох (при числѣ обывательох 3677 особ).

## Вызнамны родаци
* Димитрий Вакаров (1920–1945), русскоязычный поет
* Кирил Галас (1921–1995), поет, педагог, лингвиста 

## Жерела и одказы
* **A történelmi Magyarország** atlasza és adattára 1914  <small>''Доступно онлайн''</small> 
* **Ярослав Достал**: Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014. 
* **Тронько П. и др. (ред.)**: Історія міст і сіл України. Том 7. Закарпатська область. К. 1969. http://ukrssr.com.ua/zakarp/hustskiy/iza-hustskiy-rayon-zakarpatska-oblast 
* '''Информер''': Иза, Хустскый район 
* '''Облікова картка''': Иза, Хустський район 

## Референции

Катеґорія:Населены пункты Закарпатской области
Катеґорія:Села Україны
Монастырь Святого Николая, Карповтлаш

**Монастырь Святого Николая в Карповтлашу** — православный мужскый монастырь Хустской епархии Украинской православной церкви (Московского патриархата), положеный при селѣ Карповтлаш Хустского района Закарпатской области, основаный в року 1919 преподобным Алексием Карпаторусскым по його выслободжѣню из арешта.

;Зачаткы:По закончѣню Первой свѣтовой войны до Изы ся вернули з России еромонахы Алексий, Амфилохий и Матфей, котры зачали створьовати монашы обытели. Так достав организачный зачаток мужскый монастырь Святого Николая около Изы. В року 1920 по одсунѣ румынского войска з Подкарпатской Руси и приходом на чехословацкой администрации, были вызнаны ровны права православных. Первы населникы обытели на зачатку жили в церковном домѣ при сельском храмѣ. Того ж року з благословѣня владыкы Досифея зачали ставебны роботы, на котры люде добровольно даровали потребны средства.  Монастырь Святого Николая, яко центер православного монашества, мав меджи людми и духовенством, а тыж у епископа Дамаскина, велику авториту. При монастырьови в роках 1933 – 1937 были пастырскы курзы про духовенство. 

;Совѣтска доба: В року 1954 маеток монастыря быв конфишкованый; в року 1960 булдозерами были збуряны вшиткы ставбы и на их мѣстѣ поставлена туберкулозна болниця.

;Постсовѣтска доба:Од старой обытели зостав лем старенькый дом и каплиця. 12. юла 1991 в каплици одслужили перву литургию. Поступно монахы зачали ся вертати в родну обытель. 

## Жерела и одказы
* **Данилец Ю. И., иером. Пимен (Мацола)**:  Православные монастыри Закарпатья. Путеводитель. К.: Издательский отдел УПЦ, 2012  https://pochaevkniga.com.ua/ua/p815810872-pravoslavnye-monastyri-zakarpatya.html https://web.archive.org/web/20200925131910/http://orthodoxbook.org.ua/index.php/item/201209r.html 
* 

## Референции


Monast_nan.JPG
Постройка в монастыре, Карповтлаш, Закарпатье - panoramio.jpg
Лохово (Черемховскый район)

**Лохово** — село в Черемховском районѣ Иркутской области России. Административный центр комуниты *Лоховское муниципальное образование (Иркутская область)*. Оддалене около  на югозапад од районного центра Черемхово.

До комуниты окрем Лохова (960&nbsp;ос.) входять тыж села ,  и 

## Жерела и одказы

## Референции
Маргарет Митчелл

**Маргарет Митчелл**,  *Margaret Munnerlyn Mitchell Marsh*, , Атланта — , тыж там — америцка писателька, авторка романа *Однесены вѣтром*,  *Gone with the wind*, 1936.

Маргарет росла в фамилии, де оба ей дѣды много  росповѣдали о своих зажитках з добы Домовой войны в США, котра ся завершила вшиткого за 35 рокы до ей уроджѣня. Битанга дѣвчатиско, Маргарет ся бавила на войну в земляных укрѣплѣнях, котры ещи окружали ей родный город Атланту. Твердо любила тыж читати и в молодости написала вельо повѣдань. Яко внучка плантаторох-южан позирала на войну Юга и Сѣвера очима южанкы. Во своей юности была напорлива, хотѣла и знала выпробовати вшиткы свои можности. По закончѣню мѣстной школы одышла на сѣвер, де ся зачала учити в гуманитном женском *Смит-коледжу* в Массачузетсу (1918), але наступного року, коли умерла ей мати, вернула ся до Атланты, жебы вести газдовство про свого няня и брата. В роках 1922–1926 под псевдом Пегги Митчелл працовала про мѣстный тыжденник *Ат­лан­та Джор­нал* и так ся стала в родинѣ первов женов, котра сама собѣ заробляла на живот. Первый ей муж указав ся пяницьов и насилником, и Маргарет инициовала розвод. Друге малженство (1925) з Джоном Маршом было щастливе, Джон Марш став ся ей помочником, порадником и цѣнительом в литературной роботѣ. В року 1926 через травму ногы и наступный артритис мусѣла лишити репортерску роботу и цѣлком ся оддала писаню романа о домовой войнѣ, котрый  забрав ей 10 рокы. Роман *Однесены вѣтром* вышов 30. юна 1936 и мѣстив вельо навѣяного родинныма повѣданями, а дашто и биографиев Маргарет. История пережитя его протагонисткы Скарлетт серед окрутностей войны и ей наслѣдкох мала одозваня у читательох цѣлого свѣта. За един день продали ся пятьдесять тысяч екземплары; за шѣсть мѣсяци выдали милион екземплары. Истории выдавательства США ещи не мала романа з векшым накладом. Ку зачатку XXI. стороча по цѣлому свѣтѣ ся продало над 30 милионы копий на понад 40 языках.

В року 1937 Маргарет Митчелл достала престижну награду Пулитцера за «лѣпшый роман рока».
15. децембра 1939 в Атлантѣ одбыла ся премьера филма з Вивьен Ли и Кларком Гейблом, котрый в року 1940 выграв 8 наград Оскар з 13 номинаций и ещи двѣ шпециалны награды. За наступны 30 рокы тот филм и его ререлизы в США и по свѣтѣ принесли найвекшый зыск в истории филмовой продукции. Президент Гарри Трумен назвав М.&nbsp;Митчелл «умѣлкыньов, што подаровала свѣтови безсмертну книгу». 11. августа 1949 писательку, як переходила дорогу, идучи до кина, зразило авто,   причинивши тяжкы раны, через котры по пятьох дньох умерла.

## Жерела и одказы
* 
* **Кадомцева С. Ю.** МИТЧЕЛЛ //Большая российская энциклопедия. Том 20. Москва, 2012, стр. 473 Верзия: 2017. Одчитане: 06.11.2020https://old.bigenc.ru/literature/text/2218274
* **Михальська Н., Щавурський Б.** (ред.): Мітчелл, Маргарет //Зарубіжні письменники. Енциклопедичний довідник у двох томах.  — Тернопіль: Навчальна книга – Богдан, 2006    
* **Obituary**: Miss Mitchell, 49, Dead of Injuries, (August 17, 1949) New York Times.

## Референции

Катеґорія:Англоязычны писателе
Атланта, Джорджия

**Атла́нта**,  *Atlanta* — город в США, административный центер и найвекшый город штата Джорджия, административный центр округа Фултон (окремы части города суть в округу Де-Калб).

## Економичный вызнам
Атланта — центер важной сѣти желѣзничных линий и автобанох меджи штатами. Меджинародне летиско Хартсфилд Атланта лежить о 16 км на югозапад од центра Атланты и входить до числа найзатяженых во свѣтѣ. Финанчный, комерчный и дистрибутивный центер Юговыхода США. Конарѣ економикы:
полиграфия и выдавательство, высокотехнологична продукция, телекоммуникации, авиаперевоз, военны и державны службы, банкы и асекурация, продукция аеропланох, напиткох, авт, електроникы и електричного обладунку, хемикатох, потравин и папѣрьовых выробкох.

## Обывательство
Обывательство над , в агломерации , з них над 61% афроамеричане (2004). 

## Вызнамны родаци
* Маргарет Митчелл (1900–1949), писателька
* Мартин Лутер Кинг (1929 – 1968), бойовник за людскы права

## Жерела и одказы
* **Тархов С. А., Шукурова А. Н.**: АТЛАНТА //Большая российская энциклопедия. Том 2. Москва, 2005, сс. 443–444 Верзия: 2016. Одчитане: 07.11.2020 
* 

## Референции
Джорджия

**Джо́рджия**,  *Georgia*, [dʒɔːrdʒə] — штат на юго-выходѣ США, четвертый штат, подписавшый Конституцию США, 2. януара 1788, наймолодша з 13 бывшых британскых колоний, основана в року1732, еден зо закладаючых штатох США. котры в часѣ Америцкой войны за независимость, 4. юла 1776 ратификовали Декларацию независимости США.  Административный центер и найвекшый город — Атланта.

## Етимология назвы
Од року 1732 анлийска колония Джорджия названа на честь краля Джорджа ІІ. (1683–1727–1760). 

## История
Од зачатку в колонии было заказане рабство и питя алкоголу. В року 1776 въедно з 12 другыма колониями створила США. В року 1861 вышла из США и войшла в Конфедеративны штаты Америкы. в Джорджии ся в року 1864 одограли рѣшаючы бои домовой войны (1861–1865). А роках 1865–1870 Джорджия была под войсковым заряджѣньом федералного войска, а тото войско зоставало ещи на ей територии до року 1877. В  ту быв еден з центрох бою за людскы права.

## Економика
Стара економика ся базовала на плантациях з рабами. Од зачатку XXI. стороча просперита штата основана переважно на секторѣ служб в Атланте и ей околицях, вдякы перфектной желѣзничной и воздушной комуникации в том городѣ. Атланта служить домом про основны комуналны службы штата, а тыж про банковску сферу, выробу продуктох стравованя и напиткох, информачных технологий и реално выступуе як едно з найлѣпшых мѣст в державѣ про корпоративны централы.

## Обывательство
В зачатку XXI. стороча обывательство згруба на 2/3 европского походжѣня, а на  1/3 — африцкого. Суть незначны часткы азийского, латиноамерицкого и автохтонного походжѣня. Переважать вѣра протестантска, меджи Афроамеричанами зокрема силна Баптистична и Методистична Церквы.

## Жерела и одказы
* ДЖОРДЖИЯ //**Большая российская энциклопедия**. Том 8. Москва, 2007, стр. 675 Верзия:2016. Одчитане: 08.11.2020
* 

## Референции
Реторика

**Рето́рика**,  *ἡ ῥητορικὴ τέχνη* *ораторске умѣня*  — филологична дисциплина, котра штудуе способы организации артистично выразной речи, передо вшиткым прозовой и устной речи, ораторске умѣня.

## Сферы поуживаня
Основны сферы, де потребна и поуживана реторика суть:
* политична,
* церковна,
* академична,
* юридична,
* каждоденной комуникации.

## История
Риторика ся сформовала як окрема наука уже в Старовѣкой Греции: уже в V. сторочу до н. е. в Сиракузах быв написаный учебник реторикы (до нас не дойшов). В резултатѣ чинности ораторох и теоретикох в далшых сторочах у Аристотела (*Риторика*), Цицерона (*De oratore*, *Orator*, *De inventionе*, *Brutus*), Квинтилиана (Institutio oratore) и др. склала ся окрема область научного знаня, котра згорнула практичны
скушености ораторского умѣня, аж и уложила про него свои законы и правила.

Понеже до IV. ст. до н. е. не ествовало писомне засвѣдчѣня понятя  *ἡ ῥητορικὴ τέχνη*  *ораторске умѣня*, его автором поважують Платона (диалог *Горгий*, около 385 до н. е.). Тот датум появы термину фактично фиксуе зачаток формованя реторикы як теории.

В середновѣку реторика была внесена в число семерох слободных умѣнь. В значной мѣрѣ реторика ся прислужила до вывою гомилетикы. В нововѣку реторика процвѣтала в добѣ романтизму и сентиментализму в прозѣ, а переливала ся и до поезии (Байрон, Пушкин, Украинка, Франко). Але од конця XIX. стороча, напротив, вельо умѣлцьох выступають против всякой реторикы (Пол Верлен, Антон Чехов). Зась новый поворот до риторикы як свого роду словесной гипнозы можеме видѣти в сполоченствах тоталитарного типу.

## Законы реторикы

Антична реторика обсяговала учѣня 
*о трьох жерелах краснореча 
# дар, природны даны — natura; 
# умѣня — ars — як резултат професионалной выукы; 
# цвѣчѣня — exercitatio; 
*о родах краснореча, задачах оратора и одповѣдных елементах речи: 
# вынайдѣня (inventio), циже систематизация материала, головны точкы, пункты доказу, логичны аргументы, 
# росклад материала (dispositio), его композиция (вступ, выклад, заключѣня), 
# словесный выклад (еlocutio), главна задача реторикы (критерии краснореча: правилность, ясность, упорядоченость, умѣстность, красота (выбер слов, их допарованя, фигуры речи), 
# запамятаня (memona), професионалн ораторска память и 
# выгваряня (pronunciatio, actio), интонация, мимика, гесты, спомагаючы успѣх речи.
Формализоване было учѣня за три штилы выкладу (зависимы од аудитории): высокый, середний, низкый; три цѣли реторикы: пересвѣдчити (logos), насолодити (ethos), прояти (pathos), три роды речницкых проявох: славностны, политичны, судовы.

## Жерела и одказы
* 
* 
* 

## Референции

Катеґорія:Реторика
Вивьен Ли

**Вивьен Ли**, ,  роджена , , Дарджилинг, Британска Индия — , Лондон, Велика Британия — британска филмова  и театрална актерка. За час своей филмовой карьеры достала два престижны Оскары за роль Скарлетт О'Гара во филмѣ *[[Однесены вѣтром]]* (1939) и за роль Бланш Дюбуа во филмѣ *[[Трамвай желаня]]* (1951).

## Живот и творба
Походила з родины биржового маклера, родилась в Индии. Зачала актерску карьеру, поступивши в Лондонску Кральовску академию драматичного умѣня (1931). Того ж року оддала ся за свого первого мужа, британского адвоката Герберта Ли Голмана, и прияла его друге имя. за свое сценичне. В року 1932 по роджѣню дѣвочкы перервала штудии и заграла в даколькых британскых «шоровых филмах», але сензачный успѣх  мала на сцене лондонского театра *Амбасадор* (1935). Хоть на тот час мала невышколеный сценичный голос, ей ужасне сценичне майстерство и красоту немож было игноровати, и того ж року 1935 она подписала контракт з филмовым магнатом Александром Кордом. В року 1936 успѣшно грала в парѣ з британскым актером.Лоуренсом Оливье, з котрым ся побрала в року 1940. Свѣтову славу достала в року 1939 рольов Скарлетт О'Гара во филмѣ *Однесены вѣтром* за романом Маргарет Митчелл.

В року 1944 достала травму в часѣ филмованя, наслѣдком котрой быв потрат. Од того часу ся у ней вывинула психична и тѣлесна нестабилность, прогресуюча туберкулоза, зосилнена погоршѣньом родинных односин з Лоуренсом Оливье, котры ся закончили розводом в року 1960. Свою карьеру она завершила на триумфалной нотѣ рольов Анны Петровны в нюйоркской постановцѣ подля гры *Иванов* од Антона Чехова (1966). В року 1967, в повном прудѣ далшых театралных проб, была найдена мертвов во своем лондонском бываню.

## Жерела и одказы
* **Утилов В. А.**: ЛИ // Большая российская энциклопедия. Том 17. Москва, 2010, стр. 366 Верзия:2017. Одчитане: 09.11.2020
*  

## Референции

Катеґорія:Филмовы артисты
Катеґорія:Артисты театра
Катеґорія:Персоналии 20. стороча
Кларк Гейбл

**Кларк Гейбл**,  *Clark Gable*, в повности *William Clark Gable*, , Кадиз, Огайо, США — , Лос Анджелес, Калифорния, США — америцкый филмовый актер. За час своей филмовой карьеры заграв в понад 60 филмах  и достав престижного Оскара за лѣпшу мужску роль во филмѣ *Стало ся раз вночи* (1935). Быв за 30 рокы отѣлеснѣньом америцкого идеала мужества и мужской силы, а за свою безмѣрну популарность быв титулованый «Краль Голливуда».

## Биография
;Ранны рокы и карьера:Отець Кларка быв роботник на ропных полях и часто мѣняв локацию, а мати умерла, коли дѣтвак быв 10-мѣсячный. Выростав в Огайо, и лишив школу, коли мав 16 рокы. Перепробовав вельо робот, аж яко 20-рочный пустив ся до актерства в шатровых театрах. Коли быв в Орегонѣ, взяла го под протекцию скушена актерка Жозефина Диллон, котра заплатила дентиста, жебы му выправив зубы, научила го тримати поставу и справнѣ говорити. Гейбл, 17 рокы од ней молодшый, оженив ся з нев в року 1924 и зачав доставати невеликы ролѣ. Первый великый успѣх пришов, коли заграв главну роль в бродвейском спектаклу *Машинал* (1928). В наступных роках його гру увидѣли режисеры *Metro-Goldwyn-Mayer* и быв покликаный до филмового актерства, де уже в року 1931 став ся звѣздов Голливуда в ролях силного мужа и разом женского угодника. В року 1934 зато, же Гейбл не прияв роль, вызначену му од *Metro-Goldwyn-Mayer*, за кару го «позычили» другорядному в том часѣ штудию *Columbia Pictures*, де заграв во филмѣ *Стало ся раз вночи* (1934). Тота кара наконець стала ся його величезным успѣхом, бо филм в року 1935 достав нараз пять Оскарох в категориях: лѣпшый филм, лѣпша актерка, лѣпшый режисер, лѣпшый сценарий и лѣпший актер (Гейбл).
;Приватный живот:

:Лем третье и пяте сопружество были основаны на правдивых симпатиях и щастливы. Керол Ломбард загынула в авиакатастрофѣ. По ей смерти Кларк Гейбл лишив ся актерства и наступив до Воздушных сил США як шоровый вояк. Быв посланый на офицерске школованя, зыскав шаржу подпоручника  и од януара 1943 быв участником войны яко хвостовый стрѣлець. В маю 1944 повышеный до шаржи майора, в юлу опустив войско з поводу вѣку. В року 1945 вернув ся до Голливуду и заграв в пропагандном филмѣ *Боююча Америка*. Кей Виллиамс взяв з двома дѣтми и старав ся о них. Их желанный сын, Джон, уродив ся уже по смерти Кларка Гейбла. Кей Виллиамс нигда ся вецей не оддала, посвятила ся троим своим дѣтям и поуживала статус *Панѣ Гейбл* до смерти (1983). Сам Гейбл умер на сердцьовый напад, причинов котрого быв тромб.

:История живота Гейбла стала ся легендов Голливуда и основов филма *Гейбл и Ломбард* (1976).

## Жерела и одказы
* **Разлогов К. Э.** ГЕЙБЛ // Большая российская энциклопедия. Том 6. Москва, 2006, стр. 487–488  Верзия:2016. Одчитане: 10.11.2020 
* 
*  

## Референции

Катеґорія:Филмовы артисты
Катеґорія:Артисты театра
Оскар

**О́скар** ( *Oscar*, официално *Academy Awards)*&nbsp;— каждорочна филмова награда, фундована Академиев филмовых умѣнь США ( *Academy of Motion Picture Arts and Sciences*, *AMPAS*), поважована за найпрестижнѣйшу во свѣтѣ награду во филмовом умѣню.

## Взник
Створена в року 1928 на инициативу едного зоз фундаторох AMPAS и филмового штудия *Metro-Goldwyn-Мауеr (MGM)* в Голливудѣ продуцента . Первый раз вручена 16.&nbsp;мая 1929. Назва *Оскар*, звязана з назвов статуеткы, символизуючой награду, появила ся од року 1939, хоть сама статуетка была створена и презентована скулптором Джорджом Стенли уже в року 1929 и вручана од зачатку. 

## Правила
Спочатку были 12&nbsp;категорий награды, але уже в року 1930&nbsp;— лем&nbsp;7. Правила, процедуры и категории часто ся мѣняли. В року 1945 помѣняла ся тыж и высота статуеткы, правда, лем через высшый постамент. Теперь статуетка  мать вышку , а вага , зроблена е з бронзу и позолочена. Од року 2012 суть номинации в 24 категориях. Номинантох вызначають за них голосують лем члены Академии, котры суть числом понад 6000 особ. 

## Вызнам
Окрем меджинародного вызнаня и престижа, награда *Оскар* може грати рѣшаючу роль в успѣху ей основных добывцьох. Напримѣр, награда за лѣпшый филм може значно звышити касовый успѣх филма. Актерам и режисерам награда часто приносить звекшѣня платнѣ, рост интереса масмедий и лѣпшы понукы филмох.

## Интересны факты
* Наймолодшов властительков Оскара стала ся 10-рочна Татум О'Нил за другопланову роль во филмѣ *Папѣрьовый мѣсяць* (1973). 
* Три раз в истории церемонию мусѣли одкласти: 
** в року 1938 через повѣнь в Лос Анджелесѣ
** в року 1968 через забивство Мартина Лутера Кинга
** в року 1981 через атентат на Роналда Рейгана
* Зачаточно имена лавреатох одкрывали новинкам з таков подмѣнков, же не будуть опубликованы до момента вручѣня наград, але в року 1939 *Los Angeles Times* напечатала имена лавреатох перед церемониев, однявши од ней напятость, а то быв еден з найуспѣшнѣйшых рокох филмовой индустрии; одтогды имена побѣдникох держать в найвекшой тайнѣ до официалного выголошѣня на церемонии.

## Жерела и одказы
* **Миняев В. В.** ОСКАР //Большая российская энциклопедия. Том 24. Москва, 2014, стр. 534 Верзия: 2016. Одчитане: 2020-11-11https://old.bigenc.ru/theatre_and_cinema/text/2696500
* 

## Референции
Петро Миговк

**Петро Миговк**, *, Горбкы, Жупа Угоча, Мадярске кральовство – †, Берегово, УССР — учитель, украинскый и русинскый прозаик, поет, драматик.

## Биография
Походив  з родины худобного селянина. Быв едным з тых представительох селянской молодежи, котрых якась внуторна сила поганяла продовжовати велику народну роботу русинскых будительох XIX. стороча. 
Закончив горожанку в Севлюши (теперь Виноградово), пак — учительску семинарию в Ужгородѣ  (1925) и зачав педагогичну роботу  директором зачаточной школы в селѣ Черна Севлюшского округу. Працовав по розличных селах Подкарпатской Руси. Од року 1939 працовав учительом в Королевѣ. 

Быв ведучым хора при читални *Просвѣты* и драматичного кружка. Выступовав як прозаик, поет и драматик од половкы  в периодичных и почасных выданях украинского напряму: *Свобода*, *[[Наш родный край]]*, *Пчолка*, *Альманах українських письменників* (Севлюш, 1936). Часто выступовав зоз своима литературныма дѣлами на Кошицком радиу, вр высыланях на Подкарпатску Русь: в року 1938 тут была поставлена його радиогра *За порадами*. Выступовав зоз статьями в педагогичных выданях *Учитель*, *Наша школа* тай иншых. По падѣ Карпатской Украины быв арештованый на пару мѣсяци в концентраку Варюлопош (коло Нѣредьгазы), але быв неодовго амнестованый и продовжив учительску и литературну чинность. Пензионовав в року 1951. Яко пензиста жив в родинѣ своей дѣвкы в Береговѣ.

## Литературна творба
;Довойнова:Уже  од року 1924 вершы Миговка ся появляють в подкарпатской периодицѣ, а перва проза, новела *Даремний скарб* — в року 1926 в ужгородской новинцѣ *Свобода*. Вершована гра *Малі кати* появлена в журналѣ *Пчолка* (1930, № 9). перед тым  в роках  там появляв вершы. А в року 1932 *Пчолка* выдала гры Миговка *На дорогу щастя* и *Михля*. Журнал *[[Наш родный край]]* появив гры *Вінок матері* (1933) и *Подвійна радість* (1934). *Альманах  підкарпатських українських письменників* (1936) подав його поезию, прозу ай сценку *Концесія*. Быв перекладованый и публикованый тыж в словацкых и чешскых выданях.

;Войнова:Найактивнѣйше выступуе в роках  в подкарпатской пресѣ тыж под псевдами , , , Кривич, Харлампий Луч,  В *Литературной недѣли* ставать ся едным з основных ей авторох. Под розличныма псевдонимами публикуе повѣданя, вершы, переклады, статьи, гры. Окремыма книжками выходять *Малѣ люде (оповѣданя)* (Унгваръ, 1941), *Смѣшный лицарь (посля роману Сервантеса Донъ Кихотъ)* (1943), *Вѣрный приятель (оповѣданя)* (1943).

;Повойнова:В совѣтской добѣ быв замовчованый и не публикованый.

## Жерела и одказы
* **Алмашій, Михайло**: Русинська педагогічна енциклопедія. — Ужгород: Карпатська Вежа, 2005. — 304 с.  С. 159.
* **Михаил Капраль**: Подкарпатское Общество Наук / Публикації: 1941–1944. — Ужгород: ПоліПрінт, 2002 
* **Иван Поп**: Энциклопедия Подкарпатской Руси. — Ужгород: Изд-во В.Падяка, 2001. — 431 с.   С. 252.
* **Хланта І. В.**: Петро Міговк: поет, прозаїк, драматург //Літературне Закарпаття у ХХ столітті : біобібліограф. покажч. / — Ужгород: Закарпаття, 1995 — 967 с. 
*  
*  
*  

## Референции

Катеґорія:Русиньскы писателї
Катеґорія:Русиньскы поеты
Катеґорія:Русиньскы педаґоґы
Катеґорія:Русинскы драматици
Адалберт Борецкый

**Адалберт (Войтех) Борецкый**,  Vojtech Borecký, *, Убля, Земплин, Мадярске кральовство – †, Кошицѣ, Словакия — русинскый малярь, педагог.

Походив з родины учителя и пошов стопами отця. Закончив Ужгородску гимназию  и учительску семинарию . Учительовав на Подкарпатской Руси: во Великой Копани , Королевѣ , Великом Бычковѣ . Еще в часѣ школованя в Ужгородѣ учив ся малярству в Публичной малярской школѣ , де його учителями были А.&nbsp;Ердели и Й.&nbsp;Бокшай. 

В роках  преподавав в Ужгородском училищу ужиткового умѣня. Член Сполку малярьох Украины (1946). 

Мусѣв «прияти» соцреализм и намальовав ряд образох в том штилу. В року 1964 выѣхав до родины в Словакию и остаток живота жив в Кошицях, де вернув ся ку свому експресивному малярству.

## Жерела и одказы
* **Алмашій, Михайло**. Русинська педагогічна енциклопедія. — Ужгород: Карпатська Вежа, 2005. — 304 с.  Сс. 34–35.
*  
* **Владислав Грешлик**: Борецький Адальберт (Войтех) // С. 51.
* **Изворинъ А.** (Недзѣльскый Е.) Сучаснѣ руськѣ художники // Зоря–Hajnal. – 1943. – Число 1-4. – С. 274-275.
* **Поп, Иван**. Энциклопедия Подкарпатской Руси. — Ужгород: Изд-во В.Падяка, 2001. — 431 с.   С. 102.
* **Іван Поп**: Борецький Адальберт (Borecký Vojtech) // С. 66
*  

## Референции

Катеґорія:Русиньскы малярї
Катеґорія:Педаґоґы
Иван Шафранко

**Иван Нестор Шафранко**,  Ivan Nestor Šafranko, *, Туря Пасѣка, Подкарпатска Русь, Чехословакия  – †, Пряшово, Словакия — русинскый академичный малярь, скулптор, педагог.

## Биография
Закончив русску гимназию в Гуменном (1951), Высшу школу вытварництва в Братиславѣ  и Академию вытварного умѣня в Празѣ (1957).

Од року 1960 преподавать на катедрѣ вытварного умѣня на Универзитѣ Павла Йозефа Шафарика яко малярь, скулптор, керамиста (доцент, 1976; професор, 1997). 

Быв сполузакладательом и предсѣдником Сполочности Енди Варгола. В року 2003 одышов з универзиты до пензии и дале ся оддавав вытварной творбѣ. В року 2004 быв оцѣненый Наградов Енди Варгола за принос про вытварне умѣня. Умер 1. новембра 2020 во вѣку 89 рокы.

## Творба
Творба Шафранка представлена переважно олѣйомальбами фигурных композиций, котры часто споюе з иншыма техниками як керамична мозаика, смалта, функционална пластика з тенденциов ку абстрактному зображѣню. Познатый як експериментатор. Шафранко быв первый абстракциониста меджи выходнословацкыма малярями.

Выступовав на десятках домашных и заграничных колективных выставок, мав около 20 персоналных.
Як симпатик русинской оброды по року 1989 брав участь во вшиткых выставках русинскых вытварникох, организованых *[[Русиньска оброда|Русинсков обродов]]*.
;Характерны роботы:
* 1964 Бѣженцѣ
* 1965
** Козмос
** Хмара
** Розолляты илузии
** Имагинарный простор
* 1981 Стѣна
* 1990 Мотыль
* 1991
** Домашный олтарь
** Ангел хранитель
** Диалог 

## Жерела и одказы
* **Олександр Зозуляк**: Шафранко Іван Нестор // С. 814
* **Федір Ковач**: Шафранко Іван // С. 376
*  
*  

## Референции

Катеґорія:Русиньскы малярї
Катеґорія:Педаґоґы
Велика Копаня

**Велика Копаня**  — село в бывшом Виноградовском районѣ (од року 2020 — в Береговском) Закарпатской области Украины, центер сельской рады.

## Административа
;Мѣстна администрация: 
: Великокопанська сільська рада 
:90330, Закарпатська обл., 
:Виноградівський р-н,
:с. Велика Копаня, вул. Шевченка, 5
:тел. 03143 3-56-42 
До сельской рады административно належить тыж Мала Копаня.

Од року 2020 входить до Виноградовской громады.

## Полога
Село розложене на правом березѣ Тисы о 12&nbsp;км на сѣверовосток од районного центра, на восточной околици села лежить желѣзнична заставка Велика Копаня линии Батьово–Солотвино.

## История
Перва упоминка о селѣ в историчных документах походить з року 1430.

В року 1910 в селѣ зраховали 1922 обывательох, векшинов Русинох, а тыж была значна нѣмецка  меншина; до Трианона село належало Тисянскому округу,  *Tiszáninneni járás*, жупы Угоча.

В року 1930 в селѣ заевидовали 2467 обывательох, з них были: 2186 Русины, 248 Евреи, 14 Мадяре, 14 Чехы и Словаци, 5 — чужоземцѣ. До грекокатолицкой громады входив 2141 вѣрник, а мала она муровану церкву  од року 1853. В селѣ была русинска школа (6 клас) и чешска (2 класы), нотарскый уряд, пошта, жандарска станиця, ходив державный автобус. Селяне ся занимали кошаркарством, ай были сталы курзы, де ся тото майстерство мож было научити.

В добѣ УССР в селѣ было мясо-молочне, овоцинарске и виноробне земледѣлске дружство, котрому належали  земель, 700 голов маргы, 17 тракторы, 9 терьховых авт. Велика Копаня мала середню школу, двѣ библиотекы, културный дом, болницю и амбулаторию, аптеку, пошту, 8 торговых точок. В той добѣ выставили 370 новых хыж.

## Жерела и одказы
* **A történelmi Magyarország** atlasza és adattára 1914  <small>''Доступно онлайн''</small>
* **Достал, Ярослав**. Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014.  
* **Тронько П.** и др. (ред.) Історія міст і сіл України. Том 7. Закарпатська область. К. 1969. 
*  
*  

## Референции

Катеґорія:Населены пункты Украины
Катеґорія:Населены пункты Закарпатской области